Copyright: Microsoft Interactive Music Control Copyright © 1996 Microsoft Corp.


Hudba - Vlastnosti
Hudba – Vlastnosti

Štýl

Vyberte si hudobný štýl. Štýl je predloha pre noty a rytmus, ktorá zodpovedá určitému hudobnému žánru, ako je džez, rock alebo new age. Súbory štýlov majú príponu .STY a predvolená cesta pre ich inštaláciu je C:\Multimedia Files\Music\Interactive Music.

Charakter

Vyberte charakter zodpovedajúci nálade, ktorú chcete hudbou vyvolať. Charakter sa používa na ovládanie kompozície akordov pre vybratý štýl. Pre určitý štýl môžete vybrať ľubovoľný charakter; najlepšie je však vybrať taký, ktorý ladí s náladou štýlu. Súbory charakterov majú príponu .PER a predvolená cesta pre ich inštaláciu je C:\Multimedia Files\Music\Interactive Music.

Hudobná formácia

Vyberte hudobnú formáciu, ktorá bude hrať vybratý štýl. Hudobná formácia je súbor nástrojov pre určitý štýl. Napríklad jedna formácia môže hrať tento štýl na klávesových strunových nástrojoch a sláčikových nástrojoch, zatiaľ čo ďalšia bude hrať podľa rovnakých nôt na gitare a s použitím zvukových efektov. Vybratá formácia obsahuje aj nastavenia hlasitosti a vyváženosti ľavého a pravého kanála. Názvy formácií sú opisné, napríklad Kombinovaný džez, Anjelský chór a Klasický rock. Hudobné formácie, ktoré sú k dispozícii, závisia od vybratého štýlu.

Forma

Vyberte formu hudby. Forma určuje spôsob, ako sa mení intenzita vybratého štýlu v čase. Napríklad ak si zvolíte Stúpanie, počet hlasov a živosť hudby sa môžu postupne zvyšovať, čo vyvolá pocit rastúcej intenzity. Názvy foriem sú opisné, napríklad Stúpanie, Klesanie alebo Náhodné zmeny. Zvlášť vhodný je tvar Pieseň, ktorý môžete použiť na vytvorenie opakujúceho sa motívu, ktorý sa obmieňa, a predsa ostáva v zásade rovnaký.

Živosť

Vyberte úroveň živosti hudby. Živosť udáva frekvenciu zmeny akordov. Názvy tejto vlastnosti sú opisné, napríklad Nízka alebo Vysoká.

Trvanie

Zadajte trvanie alebo dĺžku hudby v taktoch. Ak ste si vybrali možnosť Opakovať na karte Možnosti, potom sa váš hudobný vzor, vytvorený kombináciou vlastností Štýl, Charakter, Hudobná formácia, Forma a Živosť bude opakovať po počte taktov, ktorý tu určíte.


Možnosti

Počet hlasov

Toto nastavenie sa prejaví iba vtedy, keď vyberiete možnosť Použiť softvérovú syntézu. Účinok tohto nastavenia môžete počuť iba vtedy, keď prehrávate hudbu bez predchádzajúceho spracovania, a iba na pomalých počítačoch. Môžete tu určiť minimálny počet použitých hlasov alebo nástrojov. Hlasy zodpovedajú jednotlivým timbrom, ktoré sa môžu navzájom líšiť alebo si môžu byť podobné, čím plnia rôzne úlohy z hľadiska harmónie. Napríklad skupina basy, bubna a klavíra obsahuje tri hlasy rovnako ako skupina troch saxofónov. Predvolené je použitie 24 hlasov, ale pre väčšinu štýlov postačí aj menej.

Maximálne využitie procesora CPU

Toto nastavenie sa prejaví iba vtedy, keď si vyberiete možnosť Použiť softvérovú syntézu. Účinok tejto možnosti môžete počuť iba v „run-time“ a iba na pomalých počítačoch. Môžete určiť maximálne percento výkonu procesora, ktoré použije počítač pri prehrávaní hudby. Aby sa dosiahlo toto percento, počítač môže zhustiť údaje alebo znížiť počet hlasov až po určený minimálny počet hlasov. Pomalší procesor môže napríklad na dosiahnutie určeného percenta zmeniť stereofónny výstup na zhustený monofónny výstup vo frekvencii 11 kHz, zatiaľ čo rýchlejší procesor odovzdá nezhustený stereofónny výstup vo frekvencii 22 kHz. Ak počítač nemôže dosiahnuť toto percento, odošle výstup na hardvérové zariadenie MIDI.

Použiť Microsoft Synthesizer

Začiarknite políčko Použiť Microsoft Synthesizer, ak chcete na prehrávanie hudby použiť program Microsoft Synthesizer. Odstráňte začiarknutie tohto políčka, ak chcete použiť zariadenie MIDI.

Opakovať

Začiarknite políčko Opakovať, ak chcete, aby sa hudba opakovala v intervale určenom v políčku Trvanie v časti okna Hudba. Napríklad ak určíte dĺžku 16 taktov a zvolíte možnosť Opakovať, potom sa hudobný vzor, ktorý ste vytvorili kombináciou vlastností Štýl, Charakter, Hudobná formácia, Forma a Živosť, bude opakovať každých 16 taktov. Odstráňte začiarknutie tohto políčka, ak chcete, aby sa hudba prehrala iba raz a potom prestala hrať.

Prehrať okamžite

Začiarknite políčko Prehrať okamžite, ak chcete, aby hudba hrala hneď po otvorení stránky. Odstráňte začiarknutie tohto políčka, ak chcete, aby sa prehrávanie spustilo až po nejakej inej udalosti, napríklad keď používateľ klikne na nejaký objekt.

Typ prechodu

Vyberte si, ako bude hudba hrať pri prechode na hudbu iného objektu. Predpokladajme, že na jednej stránke hrá štýl Jazz.sty, na druhej štýl Reggae.sty a vy ste si vybrali typ prechodu Prerušiť. Keď prechádzate zo stránky s džezom na stránku s reggae, džezová hudba zahrá krátky hudobný predel a až potom začne hrať hudba reggae. Typy prechodov majú opisné názvy, napríklad Prerušiť, Vyplniť alebo Koniec a úvod.